  Z A P I S N I K

26. sjednice Vijeća Mjesnog odbora Petruševec, 
održane 29. lipnja 2023., u prostorijama mjesne samouprave MO Petruševec, s početkom u 19.00 sati

NAZOČNI ČLANOVI VIJEĆA
1. Kristijan Rašić 
2. Luka Bojev
3. Mile Komljenović
4. Kristina Topolovec	
5. Darko Mišić
Sjednici predsjedava Kristijan Rašić, predsjednik Vijeća.

Zapisnik vodi: Kristijan Rašić, predsjednik Vijeća.

	Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 26. sjednicu Vijeća Mjesnog odbora.

Prije utvrđivanja dnevnog reda, predsjednik Vijeća Kristijan Rašić, otvara raspravu o zapisniku s 25. sjednice Vijeća Mjesnog odbora Patruševec. S obzirom da nema primjedbi zapisnik se jednoglasno usvaja. 
S obzirom da nema primjedbi, Vijeće jednoglasno verificira zapisnik s 25. sjednice.  
Na prijedlog predsjednika i provedenog glasovanja
Vijeće jednoglasno utvrđuje

D N E V N I     R  E D

1. Utvrđivanje prioritetnih komunalnih aktivnosti na području MO Petruševec za donošenje Plana komunalnih aktivnosti Gradske četvrti Peščenica – Žitnjak za 2024.
1. Korištenje prostora MS Petruševec
1. Aktualna komunalna problematika. 
1. Razno: izvješća, pitanja i  prijedlozi.


Ad 1.) Utvrđivanje prioritetnih komunalnih aktivnosti na području MO Petruševec za donošenje Plana komunalnih aktivnosti Gradske četvrti Peščenica – Žitnjak za 2024.

Predsjednik Vijeća, Kristijan Rašić izvješćuje vijećnike da trebaju donijeti prioritete komunalnih aktivnosti za donošenje Plana komunalnih aktivnosti Gradske četvrti Peščenica-Žitnjak za 2024. 
Otvara raspravu.
U raspravi sudjeluju svi vijećnici te jednoglasno donose 

Z A K L J U Č A K
[bookmark: _Hlk129851635]o prijedlogu prioriteta komunalnih aktivnosti na području MO Petruševec za donošenje Plana komunalnih aktivnosti Gradske četvrti Peščenica-Žitnjak

1. Vijeće Mjesnog odbora Petruševec daje prijedlog prioriteta komunalnih aktivnosti na području MO Petruševec za donošenje Plana komunalnih aktivnosti Gradske četvrti Peščenica-Žitnjak, donesen na 26. sjednici  i to kako slijedi:

· Dječje i sportsko igralište Radnička cesta k.č. 2569/3 k.o. Žitnjak – rekonstrukcija dječjeg igrališta (po projektu iz 2023.).
· Dječje igralište I. Petruševec V. odvojak, k.č. 3267 k.o. Žitnjak – rekonstrukcija dječjeg igrališta (po projektu iz 2023.).
· Dvorište Osnovne škole Petruševec 3138/1 k.o. Žitnjak –  rekonstrukcija dječjeg igrališta (po projektu iz 2023.).
· I. Petruševec  IV. Odvojak kod kbr. 56 – rekonstrukcija šahta i slivnika – površinska odvodnja. 
· I. Petrusevec  III. odvojak od kbr. 13-56 – rekonstrukcija kolnika s površinskom odvodnjom.
· Od Radničke ceste do ulice Novi Petruševec 8 -  izgradnja nogostupa.
· I Petruševec IV. odvojak kod kbr. 61 – uređivanje kolnika s rješavanjem površinske odvodnje.
· I. Petruševec od kbr. 10-16k – uređivanje kolnika s površinskom odvodnjom.
· Novi Petruševec prema salonu „Auto Ivan“ – asfaltiranje ulice
· Črnkovečka ulica od kbr. 12-14, cca 60m – uređenje kolnika s površinskom odvodnjom.
· Ulica I. Petruševec IV. odvojak od kbr. 61 prema Radničkoj cesti - uređivanje kolnika s površinskom odvodnjom.
· I. Petruševec V. odvojak od kbr. 198-230 – uređivanje kolnika s površinskom odvodnjom.
· [bookmark: _GoBack]Radnička cesta prema Žitnjaku (ispod Domovinskog mosta) – izgradnja šetnice.
· Črnkovečka ulica kbr. 61 do nasipa prema jezerima – asfaltiranje prometnice.
· I. Petruševec VI. odvojak od kbr. 61 – 83 – izgradnja nogostupa.
· I. Petruševec VI. odvojak od kbr. 73 – 65 – rekonstrukcija kolnika s površinskom odvodnjom (prijenos vlasništva).
· III. Petruševec prema Novom Petruševcu – denivelacija radi izgradnje pješačkog hodnika.
· Dječje i sportsko igralište Radnička cesta k.č. 2569/3 k.o. Žitnjak -  uređenje i krčenje parcele iza igrališta – izgradnja šetnice
2. Ovaj zaključak dostavit će se Vijeću Gradske četvrti Peščenica-Žitnjak na daljnje postupanje.


Ad 2.) Korištenje prostora MS Petruševec.

Predsjednik Vijeća, Kristijan Rašić izvješćuje vijećnike da su dobili zahtjev za produljenje korištenja prostora od stranke SDP. Navodi da su termini isti i da stranka želi samo produljiti prostor.
Otvara raspravu.
Nakon kratke rasprave Vijeće jednoglasno donosi sljedeći

Z a k lj u č a k
o korištenju prostora Mjesne samouprave Petruševec

                 Vijeće Mjesnog odbora Žitnjak suglasno je s produljenjem prostora MS Petruševec te:

- donosi zaključak o korištenja prostora MS Petruševec stranci SDP-Žitnjak, koju zastupa Sead Halilović, i to u terminu četvrtkom od 18,00 – 22,00 sata.


Ad 3.) Aktualna komunalna problematika.

Predsjednik Vijeća Mjesnog odbora Kristijan Rašić napominje vijećnicima da je zaprimio usmeni zahtjev stranke za uklanjanje kontejnera kod autobusnog okretišta u I. Petruševcu preko puta kbr. 78a. Građani navode da užasno smrdi i da se otpad ne odvozi kako bi trebao, Usto još napominje da ljudi bacaju i mrtve životinje i se širi nesnosan smrad.
Otvara raspravu.
Nakon kratke rasprave Vijeće jednoglasno donosi sljedeći

Z a k l j u č a k
o uklanjanju spremnika za otpad 

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da od nadležnih službi zatraži stručni očevid i u okviru svoje nadležnosti pokrene postupak: 

· Uklanjanje spremnika za otpad kod autobusnog okretišta I. Petruševec 78A
· ovaj zaključak dostavlja se Vijeću Gradske četvrti na postupanje
Predsjednik Vijeća Mjesnog odbora Kristijan Rašić napominje da bi trebalo upozoriti nadležne službe za uklanjanje odnosno orezivanje drveća koje visi na cestu u ulici I. Petruševec od kbr. 23 pa sve do kbr. 25 cca - 100 metara.
Otvara raspravu:
Nakon rasprave Vijeće jednoglasno donosi 

Z a k l j u č a k
o orezivanju i uklanjanju drveća u ulici I. Petruševec od kbr. 23 pa sve do 25 – cca 100 metara

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da zatraži stručni očevid i u okviru svoje nadležnosti pokrene postupak:

· orezivanja i uklanjanja drveća u ulici I. Petruševec od kbr. 23 pa sve do 25 – cca 100 metara

Predsjednik Vijeća Mjesnog odbora Kristijan Rašić napominje da su na 20. sjednici 19. prosinca 2023. poslali zaključak o postavljanju dva spremnika za komunalni otpad na adresi Novi Petruševec 8 (zgrada). S obzirom da nije stigao nikakav odgovor gradskih službi a i problematika nije realizirana predsjednik predlaže da se pošalje požurnica jer se kante zapune već sredinom tjedna, a do odvoza otpada isti se odlaže pokraj kontejnera.
Predsjednik Vijeća otvara raspravu.
Nakon kratke rasprave, vijećnici jednoglasno donose odluku da se pošalje požurnica.

Predsjednik Vijeća Mjesnog odbora Kristijan Rašić ukazuje na problem nedostatka javne rasvjete u ulici I. Petruševec IV. odvojak kod kbr. 17. 
Otvara raspravu.
Nakon kratke rasprave Vijeće jednoglasno donosi

Z a k l j u č a k
o postavi rasvjetnog stupa

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da zatraži stručni očevid i u okviru svoje nadležnosti pokrene postupak:

· postave jednog rasvjetnog stupa u ulici I. Petruševec IV. odvojak kod kbr. 17.
· ovaj zaključak dostavlja se Vijeću Gradske četvrti na postupanje.

Ad 4.) Izvješća, pitanja i prijedlozi.

Predsjednik Vijeća Kristijan Rašić, izvještava nazočne vijećnike sa radom između dviju sjednica te odgovorima koja su zaprimili na zaključke Vijeća. Napominje da su sve dobili u izvještajima. 
Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.
Dovršeno u 20.00 sati.
Zapisnik sastavio:                                                                                                                                                                                                                                                 
______________
Kristijan Rašić

KLASA: 024-08/23-003/1291
URBROJ: 251-13-11-11/006-23-3
Zagreb, 29. lipnja 2023.
Predsjednik
Vijeća Mjesnog odbora
Petruševec
_______________________
 Kristijan Rašić
